|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** | | | | | |
| **ΤΜΗΜΑ ΘΕΑΤΡΙΚΩΝ ΣΠΟΥΔΩΝ** | | | | | |
| **Επιστημονικά Υπεύθυνος:** | | | ΚΩΝΣΤΑΝΤΙΝΑ ΖΗΡΟΠΟΥΛΟΥ | | |
| **Email:** | cziropoulou@upatras.gr | | | |  |
|  | |  | | | **9 Φεβρουαρίου 2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο **αυτού 37 τριτοετείς, τεταρτοετείς φοιτήτριες/ές, καθώς και επί πτυχίω φοιτητές/τριες** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο των Θεατρικών Σπουδών* σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε ***δύο (2*) συνεχόμενους μήνες (1/4/2024 – 31/5/2024 ή 1/7/2024 – 31/8/2024)**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 1-4-2024 |
| **Ημερομηνία λήξης περιόδου Πρακτικής Άσκησης:** | 31-8-2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **9/2/2024 έως 20/2/2024 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Θεατρικών Σπουδών αποτελείται από τους κάτωθι:

1. Κωνσταντίνα Ζηροπούλου, Επ. Καθηγήτρια, (Επιστημονικά Υπεύθυνος) (Πρόεδρος)
2. Ελένη Καράμπελα, Επ. Καθηγήτρια (Γραμματέας)
3. Αικατερίνη Κουνάκη, Αν. Καθηγήτρια (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **09-02-2024** | Δημοσιοποίηση ανακοίνωσης |
| **20-02-2024, ώρα 12:00 το μεσημέρι** | Λήξη προθεσμίας υποβολής αίτησης συμμετοχής |
| **22-02-2024** | Δημοσιοποίηση των επιλεχθέντων υποψηφίων φοιτητριών/ών |
| **01-04-2024** | Έναρξη Περιόδου Προγράμματος Πρακτικής Άσκησης |
| **31-08-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([theatrical-studies@upatras.gr](mailto:theatrical-studies@upatras.gr)) και θέμα «Αίτηση για την Πρακτική Άσκηση»)) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2023\_2024.pdf» στην ιστοσελίδα του Τμήματος
2. **Πιστοποιητικό Αναλυτικής Βαθμολογίας (θα δοθεί εσωτερικά στην κ. Ζηροπούλου)**

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

* **Κατά ποσοστό 60%** **στον μέσο όρο βαθμολογίας**
* κατά ποσοστό 40% στον αριθμό των **επιτυχώς εξετασθέντων μαθημάτων.**

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την ημερομηνία ανάρτησης των προσωρινών αποτελεσμάτων (στον [ιστότοπο του Γραφείου Πρακτικής Άσκησης του Παν. Πατρών](https://praktiki.upatras.gr/news-blog/prokirikseis-panepistimiou-patrwn/) και στην ιστοσελίδα του Τμήματος[www.theaterst.upatras.gr](http://www.theaterst.upatras.gr) ηλεκτρονικά στη Γραμματεία του Τμήματος ([theatrical-studies@upatras.gr](mailto:theatrical-studies@upatras.gr)), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: <http://www.theaterst.upatras.gr/>,
* και θα τοιχοκολληθεί στη Γραμματεία του Τμήματος

**H Επιστημονικά Υπεύθυνη της Πρακτικής Άσκησης**του Τμήματος

Κωνσταντίνα Ζηροπούλου

Επίκουρη Καθηγήτρια